Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 351/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Coteaux de Béziers«

PGI-FR-A1146-AM03

Meddelelsesdato: 7.7.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Område i umiddelbar nærhed

I produktspecifikationens kapitel I, punkt 4, vedrørende de geografiske områder, hvor de forskellige etaper udføres, er punkt 4.2, hvori området i umiddelbar nærhed defineres, blevet omredigeret, uden ændringer, til en liste over kommuner i overensstemmelse med den officielle geografiske kode, hvormed listen over kommuner i de enkelte departementer anerkendes og fastsættes på nationalt plan. Denne redaktionelle ændring gør det muligt at fastlægge området i umiddelbar nærhed med henvisning til den i 2021 gældende udgave af INSEE's officielle geografiske kode og at skabe retssikkerhed for afgrænsningen heraf.

Enhedsdokumentet suppleres med denne henvisning i punktet om supplerende betingelser vedrørende området i umiddelbar nærhed.

2. Vinstokbestand

I kapitel I, punkt 4, i produktspecifikationen for »Coteaux de Béziers« BGB vedrørende vinstokbestanden

— tilføjes følgende druesorter: »assyrtiko B, bronner B, cabernet blanc B, carricante B, fiano B, floreal B, johanniter B, muscaris B, saphira B, sauvignac B, solaris B, soreli B, souvigner gris B, verdejo B, voltis B, agiorgitiko N, artaban N, cabernet cortis N, calabrese N, monarch N, montepulciano N, moschofilero Rs, pinotin N, primitivo N, prior N, roditis Rs, saperavi N, touriga nacional N, vidoc N og xinomavro N.« De sorter, der er angivet i produktspecifikationen, er mere modstandsdygtige over for svampesygdomme og desuden mere tilpasningsdygtige over for klimaforandringerne. Disse sorter er i overensstemmelse med profilen for vinene med den beskyttede geografiske betegnelse.

— udgår følgende druesorter, som ikke findes i vindistriktet for den beskyttede geografiske betegnelse: »aranel N, clairette rose Rs, jurançon noir N, manseng noir N, maréchal Foch N, muscat à petits grains rouges Rg, muscat à petits grains roses Rs, savagnin rose Rs, altesse B, arriloba B, aubin B, aubin vert B, auxerrois B, jurançon blanc B, melon B, merlot blanc B, mondeuse blanche B, müller-thurgau B, muscadelle B, muscat cendré B og pinot blanc B.« Disse ændringer i druesorterne er blevet overført til afsnittet »druesorter til vinfremstilling« i enhedsdokumentet.

3. Kontrolmyndighed

I kapitel 3 i produktspecifikationen for den beskyttede geografiske betegnelse »Coteaux de Béziers« er punktet om kontrolmyndigheden blevet ajourført, uden ændringer.

Enhedsdokumentet berøres ikke af denne ajourføring.

ENHEDSDOKUMENT

1. Produktets betegnelse

Coteaux de Béziers

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

1. »Coteaux de Béziers« BGB — rødvin

KORTFATTET TEKSTBESKRIVELSE

Den beskyttede geografiske betegnelse »Coteaux de Béziers« er forbeholdt stille vin.

Rødvinene fremstilles hovedsagelig af druesorterne Grenache, Syrah, Merlot eller Cabernet Sauvignon som enkeltdruevine eller sammenstukket af to druesorter. De har en dyb rubinrød farve med et violet genskær. Aromaen har primært noter af rød og sort frugt, som udvikler små noter af mynte, lakrids og krydderier. I munden er smagen kendetegnet ved først og fremmest aromaer af rød frugt, som herefter finder en ligevægt mellem den skarpe garvesyre og den frugtagtige blødhed.

Med hensyn til andre analytiske kriterier end det minimale virkelige alkoholindhold udtrykt i volumen overholder vinene de grænser, der er fastsat i EU-bestemmelserne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold i milliækvivalenter pr. liter Maksimalt indhold af flygtig syre (i meq/l) Maksimalt totalt svovldioxidindhold (i mg/l)

2. »Coteaux de Béziers« BGB — rosévin

KORTFATTET TEKSTBESKRIVELSE

Den beskyttede geografiske betegnelse »Coteaux de Béziers« er forbeholdt stille vin.

Rosévinene fremstilles hovedsagelig af druesorterne Cinsault, Grenache og Syrah, sammenstukket eller som enkeltdruevine. De har en sart rosa farve over mod det laksefarvede. De har en subtil duft af små røde frugter. Den behagelige og fløjlsbløde smag har altid en rund, frisk og appetitvækkende karakter.

Med hensyn til andre analytiske kriterier end det minimale virkelige alkoholindhold udtrykt i volumen overholder vinene de grænser, der er fastsat i EU-bestemmelserne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold Maksimalt indhold af flygtig syre (i meq/l) Maksimalt totalt svovldioxidindhold (i mg/l)

3. »Coteaux de Béziers« BGB — hvidvin

KORTFATTET TEKSTBESKRIVELSE

Den beskyttede geografiske betegnelse »Coteaux de Béziers« er forbeholdt stille vin.

Hvidvinene, der er fremstillet som enkeltdruevine eller sammenstikninger, fremstilles hovedsagelig af druesorterne Chardonnay, Sauvignon, Viognier og Vermentino samt druesorterne Marsanne og Grenache blanc. De har en krystallinsk farve, guldgul med et grønt skær. Disse vine udtrykker sig med en dominerende aroma af eksotiske frugter og citrusfrugter. De er livlige, afbalancerede og dejligt friske.

Med hensyn til andre analytiske kriterier end det minimale virkelige alkoholindhold udtrykt i volumen overholder vinene de grænser, der er fastsat i EU-bestemmelserne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Særlig ønologisk fremgangsmåde

Vinene skal, hvad angår ønologisk fremgangsmåde, opfylde de krav, der er fastsat i EU-lovgivningen og i den franske lov om landbrug og fiskeri (»Code rural et de la pêche maritime«).

5.2. Maksimale udbytter

1. »Coteaux de Béziers« BGB 110 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen af vine med den beskyttede geografiske betegnelse »Coteaux de Béziers« finder sted i følgende kommuner i departementet Hérault:

Bassan, Béziers (bortset fra matrikelsektionerne AI, AH, AK, AL, AM, AV, AW, AX, AY, AZ, BC, BD (venstre bred af Orbs biflod Lirou), BM, BN, BT og BV), Boujan-sur-Libron, Cers, Corneilhan, Lieuran-lès-Béziers, Lignan-sur-Orb, Pailhès, Portiragnes, Sauvian, Sérignan, Servian (matrikelsektion C1), Thézan-lès-Béziers (Orbs venstre bred), Valras, Vendres (hele kommunen, bortset fra matrikelsektion BR), Vias og Villeneuve-lès-Béziers.

7. Druesorter

Agiorgitiko N

Alicante Henri Bouschet N

Alvarinho — Albariño

Aramon N

Aramon blanc B

Aramon gris G

Arinarnoa N

Artaban N

Arvine B — Petite Arvine

Assyrtiko B

Aubun N — Murescola

Bourboulenc B — Doucillon blanc

Bronner B

Cabernet blanc B

Cabernet cortis N

Cabernet franc N

Cabernet-Sauvignon N

Calabrese N

Caladoc N

Carignan N

Carignan blanc B

Carmenère N

Carricante

Chardonnay B

Chasan B

Chenanson N

Chenin B

Cinsaut N — Cinsault

Clairette B

Colombard B

Cot N — Malbec

Egiodola N

Fer N — Fer Servadou, Braucol, Mansois, Pinenc

Fiano

Floreal B

Gamay N

Ganson N

Gewurztraminer Rs

Grenache N

Grenache blanc B

Grenache gris G

Gros manseng B

Johanniter B

Lledoner pelut N

Macabeu B — Macabeo

Marsanne B

Marselan N

Mauzac B

Mauzac rose Rs

Merlot N

Meunier N

Monarch N

Mondeuse N

Montepulciano

Morrastel N — Minustellu, Graciano

Moschofilero Rs

Mourvèdre N — Monastrell

Muscardin N

Muscaris B

Muscat d'Alexandrie B — Muscat, Moscato

Muscat de Hambourg N — Muscat, Moscato

Muscat à petits grains blancs B — Muscat, Moscato

Nielluccio N — Nielluciu

Négrette N

Parrellada B

Petit manseng B

Petit Verdot N

Picardan B — Araignan

Pinot gris G

Pinot noir N

Pinotin N

Piquepoul blanc B

Piquepoul gris G

Piquepoul noir N

Plant droit N — Espanenc

Portan N

Primitivo N — Zinfandel

Prior N

Riesling B

Rivairenc N — Aspiran noir

Roditis Rs

Roussanne B

Saperavi N

Saphira B

Sauvignac

Sauvignon B — Sauvignon blanc

Sauvignon gris G — Fié gris

Sciaccarello N

Sémillon B

Solaris B

Soreli B

Souvignier gris Rs

Sylvaner B

Syrah N — Shiraz

Tannat N

Tempranillo N

Terret blanc B

Terret gris G

Terret noir N

Touriga nacional N

Ugni blanc B

Verdejo B

Verdelho B

Vermentino B — Rolle

Vidoc N

Viognier B

Voltis B

Xinomavro N

8. Tilknytning til det geografiske område

8.1. Det geografiske områdes egenart

Det geografiske produktionsområde for den beskyttede geografiske betegnelse »Coteaux de Béziers« omfatter 17 kommuner i departementet Hérault, herunder byen Béziers, der udgør det geografiske centrum. De fleste vingårde er beliggende mellem to kystfloder, som løber fra bjergkæden Cevennerne til Middelhavet: Libron, der har formet et karakteristisk landskab med små bakker med fyrretræ, og Orb, der løber tæt på katedralen i Béziers, som er det symbol, der pryder BGB-logoet.

Den mergel og collumnium, der dækker den nordlige del af området, blev dannet i løbet af den tertiære periode (miocænbassinet i Hérault). I den sydlige del af området dominerer de alluviale aflejringer fra den kvarternære tidsalder, især i form af terrasserne fra Villafranchian-perioden. Sandjorden bestående af »sand fra Corneilhan« er vigtige overfladearealer takket være en bemærkelsesværdig geologisk formation, der er 40 m tyk. Disse varierende jordbundsforhold giver mulighed for, at en lang række sorter kan tilpasse sig.

Produktionsområdet for »Coteaux de Béziers« BGB har et middelhavsklima, der er gunstigt for vindyrkningen takket være varme, tørre somre og milde vintre med to regnfulde perioder om efteråret og foråret. Temperaturerne er tilstrækkelige i hele druernes vækstsæson til at sikre, at de modnes korrekt. I den del af området, der ligger tæt på havet, har havvind en modererende indvirkning i meget varme perioder. Nedbøren kan variere fra 400 mm til 800 mm i hele området, hvilket kræver, at der lægges særlig vægt på valget af druesorter afhængigt af deres modstandsdygtighed over for tørke.

Det geografiske område er formet som en korridor mellem to floder, der åbner sig mod Middelhavet. Det består af veldrænet jord egnet til vindyrkning, der nyder godt af et mildt og tempereret klima. Béziersområdet, der udgør området for »Coteaux de Béziers« BGB, er et knudepunkt for handelsruter til lands og ad floderne, hvilket har været grundlaget for områdets økonomiske og landbrugsmæssige udvikling.

8.2. Produktets egenart

Grækere og romere, gallere og katharer har gennem tiden været i stand til at bevare og udbygge vindyrkningen i regionen. De i århundreder erhvervede færdigheder inden for vinavl har gjort det muligt at fremstille en række rød-, rosé- og hvidvine, men også søde vine, herunder Catharoise de Béziers (fremstillet af druer af sorten Picardin, den tidligere betegnelse for Cinsault), foruden brændevin fra Terre-Bourret. De stille vine fra Béziers fik en renæssance efter vinbladluskrisen, som kun ramte en del af området. Vinen fra Béziers toppede i anden halvdel af det 19. århundrede. På baggrund af store jordejeres etablering af vingårde på dusinvis af hektar, tilstrømningen af arbejdstagere og jernbaneforbindelsen udråbte Béziers sig selv til »verdenshovedstad for vin«.

Efter 1950 begyndte en periode med faldende vinforbrug. Vinproducenterne fra Languedoc gjorde derfor en betydelig indsats for at omlægge vinmarkerne til produktion med lavere udbytte og en kvalitet, der passede bedre til forbrugernes smag.

Produktionen af »vin de pays«, som begyndte i 1970'erne, blev anerkendt ved et dekret i 1982 og udviklede sig hurtigt. I øjeblikket fordeler produktionen af »Coteaux de Béziers« BGB sig på fem kooperativer og 15 private producenter. Hver producent markedsfører sin vin med den beskyttede geografiske betegnelse »Coteaux de Béziers« i varierende forhold mellem følgende to vintyper efter eget valg:

— de såkaldte »sammenstukne vine«, der fremstilles ved blanding af traditionelle druesorter fra området, f.eks. Grenache, Carignan, Cinsault og Murvèdre, og anerkendte druesorter med oprindelse i andre vindyrkningsområder

— de såkaldte »enkeltdruevine«, der fremstilles af en enkelt druesort, og som hovedsagelig er fremstillet af Merlot, Cabernet Sauvignon, Syrah, Chardonnay eller Sauvignon.

Producenternes beherskelse af metoden med sammenstikning af disse forskellige sorter gør det muligt for de vine, der produceres på skråningerne i Béziers, at udtrykke alle de særlige træk ved et område, der er gunstigt for vinavl og produktion af både rød-, hvid- og rosévin. Vinproducenterne i Coteaux de Béziers har i tidens løb vist sig at være vedholdende nok til med kvalitetsprodukter at imødekomme forbrugernes og forhandlernes behov og efterspørgsel. Denne vedholdenhed har affødt en ægte tradition for vindyrkning omkring Béziers.

Rødvinene er karakteristiske ved primære aromaer med en overvægt af frugtagtige noter. Tanninerne er milde og fine, og strukturen kan være let eller mere solid, men ledsages altid af rundhed, især i slutningen, hvor den er mild og ikke for astringerende.

Rosévinene har en sart rosa farve over mod kraftigere laksefarvet. Den frugtagtige duft, den behagelige rundhed i munden og den læskende virkning gør rosévinene til et attraktivt forbrugerprodukt.

Hvidvinene har også primære aromatiske noter med en overvægt af frugt. Balancen sikres ved et tilstrækkeligt syreindhold, der er tilpasset vinens koncentration, hvilket giver den friske smag.

8.3. Årsagssammenhængen mellem det geografiske område og produktets egenskaber

I flere årtier har vinproducenterne i Coteaux de Béziers, der består af kooperativer og selvstændige vinproducenter, forsøgt at skabe en ny dynamik.

Det varme og tørre middelhavsklima og den agropedologiske påvirkning fra de to kystfloder, der danner en korridor mellem sig ud til Middelhavet, har skabt et område med veldrænet jord, der er gunstigt for dyrkning af forskellige druesorter, som først og fremmest kommer til udtryk i den frugtagtige karakter.

Libron har formet et landskab, der er karakteriseret ved små bakker med fyrretræer (kendt i Languedoc som »Soubergues«), hvor der primært dyrkes druesorter, der er beregnet til rødvin, men som også egner sig til kraftig rosévin. Derimod har Orb, der passerer den højtbeliggende katedral i Béziers, som pryder BGB-logoet, gennem århundreder skabt mere frugtbare jorde, som er velegnede til produktion af hvidvine og visse lette rødvine.

Det er denne specifikke fordeling af de agropedologiske forhold, der bringer druernes fulde potentiale frem og understøtter vinenes udtryk, som er kendetegnet ved runde og koncentrerede aromaer.

Produktionen af BGB'en er kendetegnet ved, at rosévinene udgør en næsten lige så stor andel som rødvinene. Markedsudsigterne giver incitament til at producere disse rosévine, der er behagelige at drikke.

I kommunerne omkring Béziers lever man hovedsagelig af vinavl, hvortil kommer turismen og begivenhederne (strandene, kulturarven, »Féria de Béziers« osv.), som er den optimale kombination med henblik på at markedsføre områdets vine, så de bliver identificeret med distriktet som vine med betegnelsen »Coteaux de Béziers« BGB. Det faste salg af en betydelig del af produktionen til udenlandske kunder (Benelux, Tyskland og Det Forenede Kongerige) vidner om »Coteaux de Béziers« BGB's omdømme. Vinavlerne er også involveret i tilrettelæggelsen af lokale begivenheder. Disse begivenheder bidrager til at skabe og opretholde omdømmet og den stærke tilknytning mellem vinen og lokalsamfundet i Béziers.

Museet i Béziers fra 1834, hvor man kan se lokalhistorien og menneskets udvikling i regionen, vidner om, at der er et ubrydeligt bånd mellem Béziers-området og vinavl. En betydelig del af museet er nemlig viet til vinstokken og vinen og de mange bødkeres og pottemageres liv i området (idet der f.eks. er udstillet amforaer, hvori vinen blev transporteret til Rom og provinserne).

Denne forbindelse mellem turisme og vindyrkning er hjørnestenen i omdømmet for vinene fra »Coteaux de Béziers«.

Vinstokken giver Béziers-området liv og påvirker før som nu distriktets udvikling.

9. Andre vigtige betingelser (emballering, mærkning, andre krav)

Område i umiddelbar nærhed

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, hvor det som en undtagelse er tilladt at fremstille og forarbejde vine med den beskyttede geografiske betegnelse »Coteaux de Béziers«, består af følgende kommuner i departementet Hérault i henhold til den officielle geografiske kode fra 2021:

Abeilhan, Adissan, Agde, Agel, Aigne, Aigues-Vives, Les Aires, Alignan-du-Vent, Assignan, Aumes, Autignac, Azillanet, Babeau-Bouldoux, Beaufort, Bédarieux, Berlou, Bessan, Béziers (matrikelsektionerne AI, AH, AK, AL, AM, AV, AW, AX, AY, AZ, BC, BM, BN, BT og BV, og en del af matrikelsektion BD på venstre bred af Orbs biflod Lirou), Boisset, Cabrerolles, Cabrières, Cambon-et-Salvergues, Camplong, Capestang, Cassagnoles, Castanet-le-Haut, Castelnau-de-Guers, La Caunette, Causses-et-Veyran, Caussiniojouls, Caux, Cazedarnes, Cazouls-d'Hérault, Cazouls-lès-Béziers, Cébazan, Cessenon-sur-Orb, Cesseras, Colombières-sur-Orb, Colombiers, Combes, Coulobres, Courniou, Creissan, Cruzy, Espondeilhan, Faugères, Félines-Minervois, Ferrals-les-Montagnes, Ferrières-Poussarou, Florensac, Fontès, Fos, Fouzilhon, Fraisse-sur-Agout, Gabian, Graissessac, Hérépian, Lamalou-les-Bains, Laurens, Lespignan, Lézignan-la-Cèbe, Lieuran-Cabrières, La Livinière, Magalas, Maraussan, Margon, Marseillan, Maureilhan, Minerve, Mons, Montady, Montagnac, Montblanc, Montels, Montesquieu, Montouliers, Murviel-lès-Béziers, Neffiès, Nézignan-l'Évêque, Nissan-lez-Enserune, Nizas, Olargues, Olonzac, Oupia, Pardailhan, Péret, Pézenas, Pézènes-les-Mines, Pierrerue, Pinet, Poilhes, Pomérols, Le Poujol-sur-Orb, Pouzolles, Le Pradal, Prades-sur-Vernazobre, Prémian, Puimisson, Puissalicon, Puisserguier, Quarante, Rieussec, Riols, Roquebrun, Roquessels, Rosis, Roujan, Saint-Chinian, Saint-Étienne-d'Albagnan, Saint-Étienne-Estréchoux, Saint-Geniès-de-Varensal, Saint-Geniès-de-Fontedit, Saint-Gervais-sur-Mare, Saint-Jean-de-Minervois, Saint-Julien, Saint-Martin-de-l'Arçon, Saint-Nazaire-de-Ladarez, Saint-Pons-de-Thomières, Saint-Pons-de-Mauchiens, Saint-Thibéry, Saint-Vincent-d'Olargues, La Salvetat-sur-Agout, Servian (bortset fra matrikelsektion CI), Siran, Le Soulié, Taussac-la-Billière, Thézan-lès-Béziers (dele af matrikelsektionerne AR og AS på højre bred af Orb), Tourbes, La Tour-sur-Orb, Usclas-d'Hérault, Vailhan, Valros, Vélieux, Vendres (matrikelsetkion BR), Verreries-de-Moussans, Vieussan, Villemagne-l'Argentière og Villespassans.

Mærkning

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den beskyttede geografiske betegnelse »Coteaux de Béziers« kan suppleres med navnet på en eller flere druesorter.

Den beskyttede geografiske betegnelse »Coteaux de Béziers« kan suppleres med benævnelsen »primeur« eller »nouveau«.

Den Europæiske Unions BGB-logo skal påføres etiketten, hvis benævnelsen »Indication géographique protégée« (beskyttet geografisk betegnelse) erstattes af den traditionelle benævnelse »Vin de pays«.

Link til produktspecifikationen

https://info.agriculture.gouv.fr/gedei/site/bo-agri/document_administratif-5c95eaef-900f-4ec5-b542-c3e7389e557b

(1) EUT L 9 af 11.1.2019, s. 2.